stanford-oval/wikipedia huggingface dataset:
אברהם אבל אדולף ארליך

| --- | --- |

 לידה:  20 בספטמבר 1837 ילגבה, לטביה 
 פטירה:  7 במרץ 1913 (בגיל 75) 
 תקופת הפעילות:  ? – 7 במרץ 1913 
 
אברהם אבלי אדולף ארליך (Abraham Abele Adolf Ehrlich, ‏20 בספטמבר 1837, כ' באלול ה'תקצ"ז – כ"ח באדר א' ה'תרע"ג, 7 במרץ 1913) היה רב ומחנך בלטביה ובפרוסיה המזרחית, מראשי הקהילה היהודית בקורלנד.
קורות חיים

אברהם בן אהרן בן-ציון ארליך נולד בעיר ילגבה שבפלך קורלנד, האימפריה הרוסית, למשפחה דוברת-גרמנית. הוריו חינכו את ילדיהם על פי משנת 'תורה עם דרך ארץ'. למד בבתי הספר הכלליים במיטאו, וקיבל השכלה תורנית מסבו (אבי אמו). ב-1858 החל לשמש כמורה בבית-הספר היהודי בפרידריכשטט(אנ'). ב-1861 יצא לברלין שם נבחן בבחינות הבגרות.
בשנים 1868-1865 למד פילוסופיה באוניברסיטאות ברלין והאלה וכתב את עבודת הדוקטורט ששמה: "שיפוטו של אריסטו על הדיאלוג פוליטיאה לאפלטון" (De Judicio ab Aristotele de Republica Platonica).
מ-1870 לימד בבית הספר היהודי בברלין. כשנה וחצי היה רב הקהילה בניידנבורג (אנ') במזרח פרוסיה. בשנים 1876–1872 היה רב ראשי בריגה, והחל מ-1876 ניהל את בית הספר היהודי בה. החל מ-1903 עד למותו היה רבה של הקהילה היהודית בטילזיט. רעייתו הייתה נאני לבית יעקבי, בתם של מאיר יעקבי ושרה-מרים לבית גולדברג, צאצאית של שושלת רבנים ואחותו של הרב ד"ר הושע יעקבי, הרב הראשי של יוגוסלביה.
אף שהיה רב אורתודוקסי נחשב לליברל בדעותיו ונהג לפי תפיסת "תורה עם דרך ארץ".[דרוש מקור] חיבר ספרי הגות ולימוד בנושאי יהדות. הרב ארליך הנהיג את הקהילה היהודית הדוברת-גרמנית באזור.
נכדו הוא המלחין הישראלי אבל ארליך.
לקריאה נוספת

"פנקס הקהילות - לטביה", הוצאת יד ושם.[דרושה הבהרה]
אהרן אורלנסקי

| --- | --- |
אין תמונה חופשית
 לידה:  1854 ה'תרי"ד ביאליסטוק
 פטירה:  20 בנובמבר 1910 (בגיל 56 בערך) י"ח בחשוון ה'תרע"א
 מקום קבורה:  בית הקברות סגולה 
 מקום פעילות:  פתח תקווה
 תקופת הפעילות:  ? – נובמבר 1910 
 תחומי עיסוק:  רבה של פתח תקווה
 
אהרן אורלנסקי (ה'תרי"ד, 1854 – י"ח בחשוון ה'תרע"א, 20 בנובמבר 1910) היה רבה של פתח תקווה בשלושת העשורים הראשונים להיווסדה.
תולדותיו

אהרן הכהן אורלנסקי נולד בביאליסטוק. למד בישיבה בביאליסטוק, שם נסמך לרבנות. בשנת תרמ"ד (1884) עלה לארץ ישראל, שנה לאחר קבוצת בני ביאליסטוק, (אליהם הצטרף עוד בתרמ"ג שרכשו נחלות בפתח תקווה, והתיישב באופן זמני בירושלים. בעת עלותו לארץ ישראל קיבל מכתב הסכמה מהרב מאיר שמחה הכהן בו כתב עליו שהוא הצטיין בשקידה עצומה בלימוד תורה והוא ראוי להורות הלכה, וזו לשונו: ”...כי הוא מלא וגדוש בש"ס ופוסקים, ואחד מאלף הנכנסים לבית הספר מצאתי יוצא כמוהו.”
עוד באותה שנה מינו בני פתח תקווה את הרב אורלנסקי לרב המושבה, והוא כיהן בתפקיד במשך 27 שנים, עד פטירתו בשנת ה'תרע"א (1910). במקביל לכהונתו ברבנות היה גם בעל כרם.
את עיקר משנתו ייחד למצוות התלויות בארץ, והיה לאחד הפוסקים החלוצים בתחום זה. בנושא השמיטה עמד במשא ומתן הלכתי מסועף עם גדולי הרבנים, בתוכם: הרב שמואל מסלנט, הרב קוק, הרב מרדכי גימפל יפה ואחרים.
ייסד בפתח תקווה קופת גמ"ח בשם "זיכרון מרדכי" (ע"ש הרב מרדכי גימפל יפה), שהתפתחה ונעשתה אחד ממוסדות החסד החשובים במקום.
נקבר בחלקת הראשונים בבית הקברות סגולה בפתח תקווה. על שמו רחוב בפתח תקווה.
לאחר מותו כינס בנו הרב אברהם יעקב אורלנסקי את כתבי אביו והוציאם בספר "תקות אהרן".
התנגדותו להיתר המכירה

הרב אורלנסקי התנגד לשימוש בהיתר המכירה בשמיטת תרמ"ט לצורך עבודת הקרקע וטען שאין בה צורך, מכיוון שממילא יש לתת לאדמה לנוח ולאפשר לחקלאים זמן להשקיע במשק החי.
הערות שוליים

↑  אנצקלופדיה של הציונות הדתית, כרך א', עמ' 72
↑  הרב אברהם יעקב אורלנסקי, באתר קדושי תרפ"ט
↑  אהרן הכהן אורלנסקי ז"ל,
↑  תקוות אהרן, סימן י"ד
↑  ההיסטוריוגרפיה של בית העלמין, אתר מרכז פסג"ה פתח תקווה
↑  תקות אהרן, סימן יא
| --- | --- |
בקרת זהויות :  NLI: 987007297906505171  ISNI: 0000 0000 7749 7458  VIAF: 120143529   WorldCat (עם VIAF): 120143529
939

שנת 939 היא השנה ה-39 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

רמירו השני, מלך לאון הביס את כוח המורים וחליף קורדובה עבד אל רחמאן השלישי כמעט ונהרג. העיר מדריד נכבשה על ידי הכוח הנוצרי.
נפטרו

13 ביולי – לאו השני, אפיפיור (נולד בתאריך לא ידוע)
27 באוקטובר – אתלסטאן, מלך אנגליה (נולד ב-895)
ראו גם

ילידי 939‎
נפטרים ב-939‎
We No Speak Americano

"We No Speak Americano" הוא סינגל של הלהקה האוסטרלית, יולנדה בי קול (אנ'), והמפיק המוזיקלי האוסטרלי, DCUP (אנ'). השיר יצא, על ידי חברת התקליטים Sweat It Out, ב-27 בפברואר 2010. השיר דוגם את השיר האיטלקי מ-1956, "Tu Vuò Fà L'Americano" של רנאטו קרוזונה שנכתב על ידי קרוזונה וניקולה סלרנו (אנ'). השיר נהיה ללהיט באירופה, אוסטרליה, אמריקה הלטינית, ארצות הברית וקנדה. השיר זכה בפרס ARIA בקטגוריית שיר הדאנס הטוב ביותר.
נכון לנובמבר 2021, השיר הושמע למעלה מ-135 מיליון פעמים בספוטיפיי.
וידאו קליפ

הווידאו קליפ של השיר, בבימויו של אנדי הילטון, הוא סרט אילם קומדי, בנוסח צ'ארלי צ'פלין. הוא הועלה לראשונה לערוץ היוטיוב של חברת התקליטים Sweat It Out, ב-8 ביוני 2010. נכון לנובמבר 2021, הווידאו קליפ נצפה למעלה מ-45 מיליון פעמים.
הווידאו קליפ הופיע בפרק של סדרת האנימציה הקומית ביוויס ובאטהד.
גרסאות כיסוי

The Chipettes (אנ') הוציאו גרסת כיסוי לשיר. גרסת הכיסוי נמצאת בפסקול הסרט אלווין והצ'יפמאנקס 3, כמאשאפ עם השיר "Conga" של מיאמי סאונד משין.
במשחק הווידאו Just Dance 4 יצא גרסת כיסוי של Hit the Electro Beat.
במדיה

השיר הופיע בפסקול של הסרטים The Inbetweeners Movie, הופ ארנב, מדגסקר 3: מקרקסים את אירופה, The Great Beauty ופיטר ראביט. השיר הופיע בפרק השני של הסדרת המאנגה הדרום קוריאנית, City Hunter. השיר הופיע במשחקי הווידאו Zumba Fitness 2 ו-Just Dance 4.
השיר נדגם לסינגל "Bon, Bon" של פיטבול.
המתעמלת האמריקאית, גבי דאגלס, השתמשה בשיר כשיר רקע בהופעתה באולימפיאדת לונדון ב-2012.
מיקומי שיא

|   ‏‏‏  מצעדים ודירוגים (2010–2011)> מדינה |   ‏‏‏  מצעדים ודירוגים (2010–2011)> מצעד |   ‏‏‏  מצעדים ודירוגים (2010–2011)> מיקום שיא |   ‏‏‏  מצעדים ודירוגים (2010–2011)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 4 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 29 |  |
|  ארצות הברית | מצעד שירי הדאנס קלאב | 21 |  |
|  ארצות הברית | מצעד 40 שירי המיינסטרים | 37 |  |
|  בולגריה | BAMP | 1 |  |
|  גרמניה | GfK – טופ 100 | 1 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 1 |  |
|  הולנד | מצעד 100 הסינגלים ההולנדי | 1 |  |
|  הונגריה | Rádiós Top 40 | 23 |  |
|  הממלכה המאוחדת | מצעד הסינגלים הבריטי | 1 |  |
|  הממלכה המאוחדת | מצעד הדאנס הבריטי | 1 |  |
|  ולוניה | אולטראטופ 40 | 1 |  |
|  חבר המדינות | טופ-היט | 9 |  |
|  ישראל | מדיה פורסט ישראל | 1 |  |
|  לוקסמבורג | בילבורד | 1 |  |
|  נורווגיה | VG-lista | 4 |  |
|  ניו זילנד | המצעד הניו זילנדי הרשמי | 2 |  |
|  סלובקיה | ČNS IFPI | 1 |  |
|  ספרד | PROMUSICAE | 2 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 1 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 1 |  |
|  צרפת | SNEP | 2 |  |
|  קוריאה הדרומית | סירקל צ'ארט | 1 |  |
|  קנדה | קנדה הוט 100 | 16 |  |
|  רומניה | מצעד השירים הרומני | 1 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 34 |  |
|  איטליה | מצעד הסינגלים האיטלקי | 23 |  |
|  גרמניה | GfK – טופ 100 | 5 |  |
|  דנמרק | היטליסטן | 5 |  |
|  הולנד | מצעד 40 הסינגלים ההולנדיים | 11 |  |
|  הולנד | מצעד 100 הסינגלים ההולנדי | 1 |  |
|  הונגריה | Rádiós Top 40 | 89 |  |
|  הממלכה המאוחדת | מצעד הסינגלים הבריטי | 9 |  |
|  ולוניה | אולטראטופ 40 | 13 |  |
|  חבר המדינות | טופ-היט | 65 |  |
|  ספרד | PROMUSICAE | 3 |  |
|  פלנדריה | אולטראטופ 50 | 3 |  |
|  צרפת | SNEP | 12 |  |
|  קנדה | קנדה הוט 100 | 97 |  |
|  רומניה | מצעד השירים הרומני | 18 |  |
|  רוסיה | טופ-היט | 56 |  |
|  שוודיה | סוורייטופליסטן | 11 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |   ‏‏‏  מצעדי סוף שנה (2011)>  |
| --- | --- | --- | --- |
|  קנדה | קנדה הוט 100 | 93 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| בלגיה (BEA) | פלטינה | 30,000 |
| דנמרק (IFPI Danmark) | פלטינה | 30,000 |
| גרמניה (BVMI) | 2× פלטינה | 600,000 |
| איטליה (FIMI) | פלטינה | 30,000 |
| ניו זילנד (RMNZ) | פלטינה | 15,000 |
| נורווגיה (IFPI Norway) | 5× פלטינה | 50,000 |
| רוסיה (NFPF) | 2× פלטינה | — |
| ספרד (PROMUSICAE) | 3× פלטינה | 120,000 |
| שוודיה (GLF) | 6× פלטינה | 240,000 |
| שווייץ (IFPI Switzerland) | זהב | 15,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה | 1,000,000 |
הערות שוליים

↑  "We No Speak Americano: conozca a los autores de la canción del momento | RPP NOTICIAS". Rpp.com.pe. 26 בספטמבר 2010. ארכיון מ-2012-09-05. נבדק ב-9 בינואר 2011. {{cite web}}:  (עזרה)
↑  Grein, Paul (13 באפריל 2011). "Week Ending April 10, 2011. Songs: It's Katy's World | Chart Watch - Yahoo! Music". New.music.yahoo.com. ארכיון מ-2011-04-24. נבדק ב-14 במרץ 2012. {{cite web}}:  (עזרה)
↑  We No Speak Americano, 2020-12-04, ארכיון מ-2021-04-13, נבדק ב-2021-11-05
↑  Yolanda Be Cool & DCUP - We No Speak Americano (Official Video), ארכיון מ-2021-10-19, נבדק ב-2021-11-05
| --- | --- |
בקרת זהויות :  MusicBrainz release group: cc84cf5d-d0b7-4b3c-859b-5d5558012aad  MusicBrainz work: 984fd509-62f8-4b17-a4d2-4e88c57dddd1
אבישר הר-שפי

| --- | --- |
אין תמונה חופשית
 לידה:  19 ביוני 1973 (בן 51) 
 מדינה:  ישראל 
 מקום לימודים:  אוניברסיטת בר-אילן 
 בן או בת זוג:  סיון הר-שפי 
 
אבישר הר-שפי (נולד ב-1973) הוא משורר ישראלי, מחנך, עורך ספרותי וד"ר לספרות הזוהר.
ביוגרפיה

הר-שפי הוא בנם של דב, בעל מפעל אריזות בבית-אל, ופעיל מנהיגות יהודית, וד"ר בטחה הר-שפי, מרצה לתלמוד בהיברו יוניון קולג'. הוא אחיה של מרגלית הר-שפי ונכדם של הרב פרופ' פינחס פלאי ופנינה פלאי. למד בישיבת ההסדר קריית שמונה ולאחר מכן אצל הרב שג"ר בישיבת שיח יצחק. בשנת 2010 אושרה עבודת הדוקטורט שלו בנושא "'מלכין קדמאין': מיתוס מלכי אדום בספרות הזוהרית", בהנחיית פרופ' צבי מרק בחוג לספרות באוניברסיטת בר-אילן.
בשנת 2004 פורסם ספר שיריו הראשון "סוסי אש" ובשנת 2006 ערך את האנתולוגיה "עד פתח הגן - איורי נחום גוטמן ומשוררים עבריים בעקבות התנ"ך" (הוצאת אבן חושן) ואת קובץ המאמרים של ישיבת שיח יצחק: "גשם: על תעניות וגשמים בעקבות מסכת תענית" (תשס"ד). בשנת 2022 פורסם ספרו "הסיפור הפועל: עיונים חדשים בסיפור החסידי" בהוצאת אוניברסיטת בר-אילן.
בעבר ערך את כתב העת משיב הרוח לשירה יהודית ישראלית ועורך את כתב העת "עתר". מלמד חסידות וקבלה בישיבת שיח יצחק, בבית מורשה בירושלים ובמכללת יעקב הרצוג. בשנת 2014 היה שותף בייסוד בית המדרש "זוהר חי" ללימוד הזוהר ותורת הסוד היהודית. נשוי למשוררת סיון הר-שפי.
ספריו

סוסי אש, הוצאת שוקן, תשס"ד 2004
אל אשר לו אחוזת הארץ, הוצאת 62, 2015
אבישר הר-שפי, 'מלכין קדמאין: מיתוס מלכי אדום בספרות הזוהרית', לוס אנג'לס: הוצאת כרוב, תשע"ה/ 2014, מסת"ב 9781933379401
סיון ואבישר הר שפי, אנחנו שבקרוב נהיה, הוצאת משיב הרוח, 2019.
אבישר הר שפי, הסיפור הפועל: עיונים חדשים בסיפור החסידי, רמת גן: אוניברסיטת בר אילן, 2022
אמצע החיים, הוצאת פרדס, ה'תשפ"ד, 2024
אהרן אליהו איגוס

| --- | --- |

 לידה:  13 בינואר 1943 ממפיס, טנסי, ארצות הברית ארצות הברית
 פטירה:  28 בדצמבר 2002 (בגיל 59)  היידלברג, באדן-וירטמברג, גרמניה גרמניה
 מקום קבורה:  היידלברג, באדן-וירטמברג, גרמניה
 תאריך עלייה:  1970 (עלייה רשמית)
 השכלה:  ישיבה יוניברסיטי, אוניברסיטת בר-אילן, אוניברסיטת ניו יורק, מכללת רמת גן, אוניברסיטת היידלברג
 מקום פעילות:  ארצות הברית, ישראל, גרמניה
 תקופת הפעילות:  ? – 28 בדצמבר 2002 
 השתייכות:  יהדות אורתודוקסית
 תחומי עיסוק:  תלמוד, גמרא, סופר, מחבר, חוקר, מרצה
 אב:  פרופ' אברהם יצחק איגוס
 אם:  תימה איגוס
אהרן אליהו איגוס (באנגלית: Aharon R. E. Agus;‏ 13 בינואר 1943 – 28 בדצמבר 2002) היה חוקר, הוגה דעות, מחבר ופרופסור מן המניין לתלמוד ויהדות רבנית.
תולדות חייו

נולד בממפיס שבארצות הברית לפרופ' אברהם יצחק איגוס ולאמו תמה לבית גרבר. אמו הייתה נכדתו של רבי אהרון היימן ואביו היה בנו של רבי יהודה לייב אגושביץ, בן למשפחת רבנים מיוחסת.
למד בישיבה יוניברסיטי ועלה לארץ בשנת 1970.
היה מרצה לחשיבה רבנית באוניברסיטת בר-אילן ובקולג' רמת-גן.
למד גם באוניברסיטת ניו יורק והוציא לאור את הספר The Binding of Isaac and Messiah- "עקדת יצחק ומשיח" בשנת 1988
בין השנים 1978–1990 עבד יחד עם הרב דניאל טרופר בעמותת "גשר", תפקידו היה כתיבת תוכניות לתוכנית הלימודים "בני מצווה", עבור תלמידי בתי הספר החילוניים.
איגוס לימד מ-1993 ועד לפטירתו ב-2002 באוניברסיטה למדעי היהדות בהיידלברג.
ספריו וכתביו

אהרן (רונלד) איגוס, עקדת יצחק ומשיח- 1988 באתר אהרן איגוס | מאגר ספרים
אהרן (רונלד) איגוס, ביוגרפיה הרמנויטית במדרש רבני- 1996 באתר אהרן איגוס | מאגר ספרים
אהרן (רונלד) איגוס, Heilige Texte- "טקסטים קדושים", 1999 באתר אהרן איגוס | מאגר ספרים
אהרן (רונלד) איגוס, Das Judentum in seiner Entstehung: Grundzüge rabbinisch-biblischer Religiosität באתר אהרן איגוס | מאגר ספרים
משפחתו

בשנת 1966 נישא לאישה את נעמי, בתו של חבר הכנסת לשעבר הרב אברהם יעקב כ"ץ.
איגוס הותיר אחריו חמישה בנים.
Miracle (אלבום של סלין דיון)

Miracle (בעברית: נס) הוא אלבום האולפן העשרים ואחד של הזמרת הקנדית סלין דיון. האלבום הוא אלבום קונספט, בו משתתפת הצלמת אן גדס. האלבום יצא לאור ב-11 באוקטובר 2004, על ידי חברות התקליטים קולומביה רקורדס ואפיק רקורדס.
עם יציאתו נכנס האלבום אל המקום ה-5 במצעד הבילבורד 200.
רקע והפקה

האלבום הוא חלק מאוסף תקליטורים וספרים עם השירים של דיון שמספקת את פסקול הספר המצויר של גדס כדי לחגוג שמחה של ילודת תינוקות השירים הופקו על דידי דייוויד פוסטר שעבד עם דיון לראשונה מאז 1999.
בין השירים באלבום ניתן למצוא גרסאות כיסוי לשירים: "Beautiful Boy" של ג'ון לנון, "What a Wonderful World" של לואי ארמסטרונג, "The First Time Ever I Saw Your Face" של רוברטה פלאק, "Brahms' Lullaby" של יוהנס ברהמס, "If I Could" של ננסי וילסון, "Le loup, la biche et le chevalier (une chanson douce)" של הנרי סלבדור ו-"Baby Close Your Eyes" של קרול וולסמאן.
כל שאר השירים הם שירים מקוריים כמו שיר הנושא שנכתב ב-2001 עבור האלבום A New Day Has Come, בעקבות הולדת בנה הבכור של דיון אך השיר לא פורסם באלבום. חלק מהשירים באלבום פורסמו בעבר באלבומים אחרים של דיון כמו גרסת הכיסוי לשיר "Brahms's Lullaby" שהופיעה באלבום חג המולד שלה These Are Special Times, וגרסת הכיסוי לשיר "The First Time Ever I Saw Your Face" שפורסמה באלבום האוסף All the Way... A Decade of Song. בנוסף לכך ביצועים חיים של השירים "If I Could" ו-"What a Wonderful World" הופיעו באלבום ההופעה A New Day... Live in Las Vegas.
הצלחה מסחרית

האלבום זכה להצלחה מזערית כאשר נמכר בסדר גודל של כמיליון עותקים בארצות הברית, שם זכה לתואר הפלטינה. באנגליה נמכר האלבום בכ-100,000 עותקים, ועל כך זכה בתואר הזהב. בשווייץ ובלגיה זכה האלבום לתואר זהב גם כן.
בצרפת זכה האלבום להצלחה רבה כאשר נמכר שם בכ-145,000 עותקים.
רשימת רצועות

| Miracle> מס' | Miracle> שם | Miracle> משך | Miracle>  | Miracle>  | Miracle>  | Miracle>  | Miracle>  | Miracle>  | Miracle>  |
| --- | --- | --- | --- | --- | --- | --- | --- | --- | --- |
| 1. | Miracle  | 3:37 |  |  |  |  |  |  |  |
| 2. | Brahms' Lullaby  | 3:31 |  |  |  |  |  |  |  |
| 3. | If I Could  | 4:45 |  |  |  |  |  |  |  |
| 4. | Sleep Tight  | 4:39 |  |  |  |  |  |  |  |
| 5. | What a Wonderful World  | 3:46 |  |  |  |  |  |  |  |
| 6. | My Precious One  | 3:50 |  |  |  |  |  |  |  |
| 7. | A Mother's Prayer  | 3:41 |  |  |  |  |  |  |  |
| 8. | The First Time Ever I Saw Your Face  | 4:10 |  |  |  |  |  |  |  |
| 9. | Baby Close Your Eyes  | 3:23 |  |  |  |  |  |  |  |
| 10. | Come To me  | 4:33 |  |  |  |  |  |  |  |
| 11. | Le Loup, La Biche Et Le Chevalier (Une Chanson Douce)  | 3:13 |  |  |  |  |  |  |  |
| 12. | Beautiful Boy  | 3:53 |  |  |  |  |  |  |  |
| 13. | In Some Small Way  | 5:06 |  |  |  |  |  |  |  |
| משך כולל: | משך כולל: | 52:07 |  |  |  |  |  |  |  |
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 34 |
|  אוסטרליה | מצעד האלבומים האוסטרלי | 15 |
|  אירופה | מצעד האלבומים האירופאי | 6 |
|  איטליה | מצעד האלבומים האיטלקי | 15 |
|  ארצות הברית | בילבורד 200 | 4 |
|  ארצות הברית | מצעד אלבומי הילדים | 1 |
|  גרמניה | GfK – טופ 100 | 34 |
|  דנמרק | היטליסטן | 12 |
|  הולנד | מצעד 100 האלבומים ההולנדיים | 4 |
|  הונגריה | Mahasz | 84 |
|  הממלכה המאוחדת | מצעד האלבומים הבריטי | 5 |
|  ולוניה | אולטראטופ 40 | 1 |
|  יוון | IFPI Greece | 9 |
|  יפן | אוריקון | 168 |
|  ניו זילנד | המצעד הניו זילנדי הרשמי | 26 |
|  ספרד | PROMUSICAE | 77 |
|  סקוטלנד | מצעד האלבומים הסקוטי | 9 |
|  פולין | ZPAV | 15 |
|  פורטוגל | מצעד האלבומים הפורטוגזי (AFP) | 19 |
|  פלנדריה | אולטראטופ 50 | 13 |
|  צ'כיה | ČNS IFPI | 51 |
|  צרפת | SNEP | 4 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 30 |
|  שווייץ | המצעד השווייצרי | 6 |
|   ‏‏‏  מצעדי סוף (2004)> מדינה |   ‏‏‏  מצעדי סוף (2004)> מצעד |   ‏‏‏  מצעדי סוף (2004)> מיקום שיא |
| --- | --- | --- |
|  איטליה | מצעד האלבומים האיטלקי | 168 |
|  ארצות הברית | בילבורד 200 | 3 |
|  ארצות הברית | מצעדי אלבומי הילדים | 3 |
|  הולנד | מצעד 100 האלבומים ההולנדיים | 66 |
|  ולוניה | אולטראטופ 40 | 26 |
|  פלנדריה | אולטראטופ 50 | 72 |
|  צרפת | SNEP | 96 |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |
| --- | --- | --- |
|  ארצות הברית | בילבורד 200 | 151 |
|  ארצות הברית | מצעד אלבומי הילדים | 1 |
|   ‏‏‏  מצעדי עשור (2000-09)> מדינה |   ‏‏‏  מצעדי עשור (2000-09)> מצעד |   ‏‏‏  מצעדי עשור (2000-09)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הילדים | 11 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
| בלגיה (BEA) | זהב | 25,000 |
| בריטניה (BPI) | זהב | 109,963 |
| צרפת (SNEP) | זהב | 145,000 |
| שווייץ (IFPI Switzerland) | זהב | 20,000 |
סיכום
| בכל העולם | — | 2,000,000 |
היסטוריית יציאות לאור

| מדינה | תאריך יציאה | חברת תקליטים | פורמט | קטלוג | מקור |
| --- | --- | --- | --- | --- | --- |
| אירופה | 11 באוקטובר 2004 | קולומביה | תקליטור | 5187482 • 5187489 (גרסת בצרפת) |  |
| אירופה | 11 באוקטובר 2004 | קולומביה | תקליטור \ די וי די | 5187487 • 5187483 (גרסת בצרפת) |  |
| ארצות הברית | 12 באוקטובר 2004 | אפיק | תקליטור | 5187482 |  |
| ארצות הברית | 12 באוקטובר 2004 | אפיק | תקליטור \ די וי די | 5187487 |  |
| קנדה | 12 באוקטובר 2004 | קולומביה | תקליטור | 5187482 |  |
| קנדה | 12 באוקטובר 2004 | קולומביה | תקליטור \ די וי די | 5187487 |  |
| אוסטרליה | 15 באוקטובר 2004 | אפיק | תקליטור | 5187482 |  |
| אוסטרליה | 15 באוקטובר 2004 | אפיק | תקליטור \ די וי די | 5187487 |  |
| יפן | 22 בדצמבר 2004 | SMEJ | תקליטור | EICP-464 |  |
אבזים

| --- | --- |

 אוכלוסייה
 60,000–100,000 איש (הערכה)
 ריכוזי אוכלוסייה עיקריים
 כ-15,000–50,000 טורקיה  כ-50,000 מצרים  כ-43,000 רוסיה  כ-37,000 קאראצ'אי-צ'רקסיה, רוסיה  כ-4,000 סטברופול, רוסיה  כ-500 אדיגיה, רוסיה  כ-128  אוקראינה
 שפות
 אבזית
 דת
 אסלאם סוני
 קבוצות אתניות קשורות
 אבחזים, צ'רקסים ועמים אחרים מצפון מערב הקווקז
דגל אבזיניה
אַבָּזִים, או אַבָּזִינִים (באבזית: абаза, רוסית: Абази́ны), הם קבוצה אתנית הקרובים מבחינה אתנית לאבחזים ולאדיגים. כיום הם מתגוררים בעיקר בטורקיה, מצרים ובמחוזות קאראצ'אי-צ'רקסיה וסטברופול שבצפון הקווקז הרוסי, ואילו מעטים מהם חיים גם באוקראינה ובמחוז קברדינו-בלקריה הרוסי. רוב האבזים הם מוסלמים סונים.
דמוגרפיה

האבזים מתגוררים בעיקר ברוסיה, מצרים וטורקיה (הערכה בין 15,000 ל-50,000) במחוזות סמסון, יוזגט ואדנה ובמישור קייסרי. רוב האבזים בטורקיה משתייכים לשבט אשחרואה, שנלחם באימפריה הרוסית במלחמת הקווקז והובס בקרב קבדה באזור סוצ'י של היום. שבט הטפנטה נלחם יחד עם הרוסים. קבוצות קטנות של אבזים מתגוררים בארמניה ואוקראינה.
האבזים ברוסיה מתגוררים ב-16 אאולים ברפובליקת קאראצ'אי-צ'רקסיה, וקבוצה נוספת של אבזים מתגוררת באדיגיה. במפקד אוכלוסין שנערך ברוסיה בשנת 2010 הצהירו כ-43 אלף איש כי הם אבזים (ב-2002 הצהירו כ-38 אלף).
היסטוריה

מוצאם של האבזים הוא בסדזן, מחוז היסטורי בקווקז הגדול (אנ') שנמצא כיום בשטח קאראצ'אי-צ'רקסיה. הם קרובי משפחה אתניים של האבחזים והאדיגים. במאות הארבע-עשרה והחמש-עשרה הם נפרדו מהאבחזים של מחוז הים השחור ועברו לאבזה במישור צפון הקווקז. הם התערבבו באוכלוסייה הצ'רקסית המקומית שעלתה עליהם במספר.
האבזים הושפעו רבות מהסביבה הצ'רקסית. מבחינה חברתית היו האבזים במעמד נמוך יותר מהצ'רקסים, והנסיכים האבזים היו וסאלים של הנסיכים הצ'רקסים. האבזים אימצו את השפה הצ'רקסית כשפה מדוברת נוספת, דבר שהפך אותם לעם דו-לשוני. ההשפעה על השפה הייתה חד-צדדית, מכיוון שאבזית נחשבה לשפת מעמד נחות יותר. זו הסיבה לכך שבשפת האבזים ישנן מילים רבות השאולות מהצ'רקסית.
עקב שיעור נישואי התערובת הגבוה בין האבזים לצ'רקסים, קידמו הנשים הצ'רקסיות שנישאו לאבזים את השפה הצ'רקסית ולימדו את ילדיהם המשותפים צ'רקסית. במהלך השנים התערו האבזים עם שכניהם. 36% מהגברים ו-25% מהנשים נשואים בנישואי תערובת. בעיקר עם הצ'רקסים. מעל למחצית משיעור נישואי התערובת של הצ'רקסים היו לאבזים, ומעל לשני שלישים מנישואי התערובת של האבזים היו לצ'רקסים.
מאוחר יותר, במאות השמונה עשרה והתשע עשרה, התרחשה ההגירה השנייה של האבזים.
שפה

האבזים בקאראצ'אי-צ'רקסיה הם דוברי שפה משלהם הנקראת אבזית, ממשפחת השפות הקווקזיות הצפון-מערביות. היא מדוברת על ידי כ-20,000 איש. משנת 1936 נכתבת האבזית באלפבית הקירילי. לאבזית בקאראצ'אי-צ'רקסיה שני ניבים עיקריים: אשחרואה וטפנטה.
האבזים יושבים בעיקר בהרי צפון הקווקז בשכנות לצ'רקסים והיו עם דו-לשוני במשך תקופה ארוכה. לעומתם, האבזים שהתגוררו באאולים הקראצ'אים אינם דוברים צ'רקסית ולא קאראצ'אית ואינם נחשבים דו-לשוניים. לפיכך האבזים ברוסיה הם למעשה הם דו-לשוניים חלקית. אף על פי שהאבזים דיברו אבזית וצ'רקסית במקביל, נותרה השפה האבזית עם כל הייחודות ההדקדוקית כפי שהייתה, והיא קרובה מאוד מבחינה זו לשפה האבחזית.
הסכסוך הגאורגי-אבחזי

האבזים, הקרובים מאוד מבחינה אתנית לאבחזים, לקחו חלק פעיל בקונפדרציית עמי ההר של הקווקז והשתתפו יחד עם עמי צפון הקווקז האחרים בטבח סוחומי והאירועים האחרים במלחמת אבחזיה בין השנים 1992–1993. במסגרת שאיפתם של האבחזים להיות הרוב באבחזיה, גירשו את הגאורגים מאבחזיה, כולל את המגרלים ממחוז גאלי, שבפועל לא השתתפו במלחמה כנגד האבחזים. בנוסף לכך פעלו האבחזים להשבת הפזורה האבחזית בטורקיה והמזרח התיכון. אולם, מספר המהגרים היה מועט ביותר. תוכנית נוספת שהועלתה הייתה ל"אבחז" את הצ'רקסים והאבזים על ידי שינוי הלאום המופיע בתעודת הזהות שלהם.
Pachydiscus

| Pachydiscus |
| --- | --- |

תקופה
קרטיקון עליון
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: Ammonitida
תת־סדרה:: Ammonitina
משפחה:: Pachydiscidae
סוג:: Pachydiscus
שם מדעי
 Pachydiscus ‏ציטל, 1884

Pachydiscus הוא סוג של רכיכה נכחדת מקבוצת האמוניטים אשר חי במימי הקרטיקון העליון ונכחד עם הכחדת הקרטיקון הגדולה לפני 66 מיליון שנה. הוא היה דומה מעט לנאוטילוסיים המודרניים.
מאפיינים

המבנה של אמוניט זה היה מסיבי ודמוי ספירלה עם שכבה קדמית דחוסה ורחבה מאוד. הטבעות של הקונכייה היו קשיחות מאוד כהגנה מטורפים ובעלות גז בתוך החללים, איתם היצור נע בזרמי המים. קוטר הקונכייה הגיע ל-50 ס"מ.
קונכיות האמוניט התגלו בעיקר לאורך האוקיינוס השקט שבין חופי אמריקה ליפן. היצור חי במים רדודים סביב המדף היבשתי של האזור ואולי יכל לצלול עד לעומק 200 מטר. על כמה מהקונכיות התגלו סימני נשיכה וקריעה שנוצרו ממוסזאוריים שצדו אותם, אולי בשל תפוצתם הנרחבת בתקופתם.
בתרבות

יצור זה הופיע במשחק פארק היורה 3: בניית פארק.
Pac's life (שיר)

Pac's life הוא הסינגל הראשון של הראפר טופאק שאקור מתוך אלבומו בעל שם זהה Pac's Life, שיצא לאור לאחר מותו בשנת 2006. השיר הופק על ידי L. T. Hutton, ומתארחת בו זמרת ה-R&B אשנטי, והראפר T.I.. גרסת השיר השנייה של 2Pac שוחזרה משירו "This Life I Lead". הראפר T.I. אמר כי זה כבוד גדול בשבילו לעבוד על שיר של טופאק, ושבצעירותו הוא העריץ את שאקור. השיר היה להיט באירלנד ובמדינות בריטניה.
הסינגל הגיע למקום הרביעי במצעד הבילבורד של להיטי הרית'ם אנד בלוז, ובערוץ MTV האוסטרלי הסינגל הגיע למקום הראשון ב"להיטי ההיפ הופ - הספירה לאחור", כשעבר להיטים גדולים של 50 cent, אמינם, ג'יי-זי ונאז.
הקליפ של השיר הופיע בבכורה עולמית ברשת המוזיקה BET בארצות הברית ב-22 בנובמבר 2006. הווידאו הבליט הענקת גישה של BET, שבו צופים ראו את התהליך של צילומי הווידאו לשיר. הקליפ צולם ב"טופאק אמארו שאקור המרכז לאמנויות" שבאטלנטה, והוא הופיע פעם ראשונה ב-MTV ב-28 בנובמבר 2006.
באלבום ישנו רמיקס לשיר שבו משתתף הראפר סנופ דוג ביחד עם T.I. וכריס סטאר.
רשימת השמעה

הדיסק בגרסה הבריטית
Pac's Life (גרסת האלבום, עם T.I. ואשנטי)
Pac's Life (רמיקס, עם סנופ דוג, T.I. וכריס סטאר)